Da soñj Xun Zi, diskar urzhaz ar gevredigezh e oa ar pennabeg da zizurzh marevezh ar Stadoù Brezelour. Pa ne vev mui an dud hervez o dere gwirion e kevezont a-benn seveniñ o choantoù. Dav eo neuze, emezañ, sklaeraat an derezioù, diforchañ etre renerien ha sujidi, breudeur henañ ha breudeur yaouankañ, etre gwazed ha merched. Pa oar un den diouzh e zere ha diouzh ar gwirioù ha deverioù a zo stag outañ ne glask ket kaout muioch eget neo dereat, alese urzh ha stabilded er gevredigezh – ha muioch a hevoud evit an dud eget pa vezont o keveziñ.